Hnilec (rieka)

Hnilec (, ) je najväčší pravostranný prítok Hornádu.

 Dejiny 
Okolo polovice 2. tisícročia pred Kr. sa pastierske kmene, ktoré sa usadili v blízkosti hôr, naučili využívať domáce zásoby medených rúd v údolí Hnilca.

 Tok rieky 
Hnilec pramení na severnom svahu Kráľovej hole a preteká Slovenským rajom a Volovskými vrchmi. Do Hornádu sa vlieva pri Margecanoch. Najvýznamnejšími prítokmi sú ľavostranný Železný potok a pravostranné Smolník a Kojšovský potok.

Na svojom hornom toku má Hnilec ráz horskej bystriny, ktorá sa prediera malebným údolím na rozhraní Slovenského raja a Slovenského rudohoria (Volovských vrchov). Na svojom hornom toku nad obcou Stratená rieka Hnilec vytvára tiesňavu Stratenský kaňon. Stratenská dolina je krajinársky veľmi atraktívna – po celej dĺžke ju lemujú skalné zrázy okolitých vrchov, ležia v nej dve národné prírodné rezervácie – NPR Hnilecká jelšina a NPR Stratená, svetoznáma Dobšinská ľadová jaskyňa a verejnosti neprístupná Stratenská jaskyňa.

náhľad|Priehrada Palcmanská Maša - Dedinky

Pri Dedinkách bola na rieke vybudovaná priehrada Dedinky – Palcmanská Maša, ktorá slúži ako prečerpávacia vodná elektráreň. Počas činnosti elektrárne je voda presmerovaná do elektrárne Vlčia dolina-Dobšiná, kde umelo nadlepšuje prietok Dobšinského potoka, prítoku Slanej. Pod Dedinkami je preto Hnilec často nesplavný kvôli nedostatku vody. Od Dediniek rieka tečie prudkým tokom s ostrými kameňmi na dne širokého, väčšinou zalesneného údolia cez dediny Mlynky, Hnilec, Nálepkovo, Mníšek nad Hnilcom. Pod Mníškom nad Hnilcom rieka mohutnie, spád ale neklesá, tečie početnými kamenitými perejami. Pri Prakovciach sa údolie opäť zužuje a Hnilec si udržuje svoj perejnatý a prudký tok až po ústie do Hornádu pri Margecanoch.

náhľad|Osada Stratenská Píla - začiatok priehrady

 Povodie Hnilca podľa prítokov (v smere toku) 

Hnilec (P – pravostranný prítok, Ľ – ľavostranný prítok)
 Studňový potok P
 Lastovičí potok Ľ
 Zbojnícky potok P
 Spišský potok P
 Kopanec Ľ
 Tiesňavy P
 Gápeľ P
 Krčmársky potok P
 Vrábľovský potok Ľ
 Biela voda Ľ
 Havraní potok Ľ
 Rakovec P
 Sokolí potok Ľ
 Grajnár Ľ
 Hrčkový potok Ľ
 Surovec P
 Železný potok Ľ
 Hliniskový potok P
 Ráztoka P
 Borsučí potok Ľ
 Tichá voda P
 Henclová Ľ
 Biely potok P
 Stará voda P
 Biely potok Ľ
 Kopagrund Ľ
 Švedlársky potok Ľ
 Bystrý potok P
 Tmavý potok Ľ
 Rudník P
 Suchý potok Ľ
 Smolník P
 Zimná voda P
 Smolnícky potok P
 Vápenný potok Ľ
 Veľký Hutný potok P
 Hrelíkov potok P
 Zimná voda P
 Teplý jarok P
 Perlový potok P
 Tokáreň P
 Žakarovský potok Ľ
 Kojšovský potok P
 Poľovnícky potok Ľ
 Jedlinský potok Ľ

 Splavnosť 

Hnilec je splavný od Dobšinskej ľadovej jaskyne po priehradu Dedinky – Palcmanská Maša. Tento úsek nazývame aj Horný Hnilec. Vodomer pre tento úsek pri moste pod obcou Stratená vpravo na riečnom kilometri 75,4 by mal ukazovať aspoň , doporučený stav je .

Dolný Hnilec je splavný za VV od Hnilca, za SV od Mníška nad Hnilcom. Splav úseku Mníšek nad Hnilcom – Margecany trvá 5 hodin, úsek Hnilec – Margecany 1 až 2 dni, podľa prekážok na rieke. Plavba po úseku nad priehradou trvá 2 až 3 hodiny. Minimálny stav vo Švedlári by mal dosahovať .

 Obťažnosť 
 Dobšinská ľadová jaskyňa – začiatok vzdutia  82,773,0  9,6%.  WWII
 začiatok vzdutia – hrádza Palcmanskej Maše 73,071,3  0,0%.  ZWA
 Hnilec – Žakarovce  59,75,1  6,0%.  WWII-
 Žakarovce – ústie  5,10,0  3,3%.  ZWC

 Nebezpečné miesta 

Rieka preteká hlbokým údolím so strmými stenami spadajúcimi priamo do vody. Nebezpečné miesta však nemá. Pozor na spadnuté stromy a niektoré umelé stupne, niektoré sú nesplavné (treba si prečítať kilometráž).

 Zaujímavé miesta 
 Stratenský kaňon
 Palcmanská Maša (úsek Stratená – Dedinky)

 Mestá a obce na Hnilci 

 Dobšinská ľadová jaskyňa
 Stratená
 Stratenská píla
 Dedinky s osadou Dobšinská Maša
 Mlynky s osadami Palcmanská Maša, Prostredný Hámor, Rakovec a Sykavka
 Hnilec s osadou Delava
 Peklisko
 Tretí Hámor
 Nálepkovo
 Vyšné Hrable
 Švedlár
 Nižné Hrable
 Mníšek nad Hnilcom
 Helcmanovce
 Prakovce
 Matilda huta
 Gelnica
 Žakarovce – Mária Huta
 Jaklovce
 Margecany

 Referencie 

 Pozri aj 
 Zoznam vodných tokov v povodí Hnilca

 Iné projekty 

 Externé odkazy 
 http://www.raft.cz/slovensko/hnilec.aspx?ID_reky=58

Kategória:Rieky na Slovensku
Kategória:Povodie Hnilca
Kategória:Povodie Hornádu
Kategória:Vodné toky v okrese Gelnica
Kategória:Vodné toky v okrese Rožňava
Kategória:Vodné toky v okrese Spišská Nová Ves